ไทยสมุทรฯ ส่งกรมธรรม์ สะสมทรัพย์ 3/1
ไทยสมุทรฯ ส่งกรมธรรม์ไทยสมุทร สะสมทรัพย์ 3/1&nbsp; แบบออมเงินระยะสั้น จ่ายเบี้ยครั้งเดียว คุ้มครองยาว 3 ปี
29 พ.ย. 2553

ไทยสมุทรฯ ส่งกรมธรรม์ไทยสมุทร สะสมทรัพย์ 3/1  แบบออมเงินระยะสั้น จ่ายเบี้ยครั้งเดียว คุ้มครองยาว 3 ปี 
นางนุสรา (อัสสกุล) บัญญัติปิยพจน์ กรรมการผู้จัดการ บริษัทไทยสมุทรประกันชีวิต เปิดเผยว่า บริษัทยังคงเดินหน้าอย่างต่อเนื่องในการนำเสนอกรมธรรม์ประเภทสะสมทรัพย์กับทางเลือกที่หลากหลายเพื่อให้ลูกค้าโดยเฉพาะกลุ่มคนรุ่นใหม่ที่อยู่ในวัยทำงานได้เลือกเงื่อนไขกรมธรรม์ที่ดีที่สุดสำหรับตัวเอง ล่าสุด ไทยสมุทรฯ ได้นำเสนอกรมธรรม์ไทยสมุทรสะสมทรัพย์ 3/1 ซึ่งเป็นอีกทางเลือกหนึ่งของการออมทรัพย์ระยะสั้นซึ่งผู้เอาประกันไม่ต้องกังวลกับการติดตามชำระเบี้ยตามกำหนดระยะเวลา เนื่องจากจุดเด่นของกรมธรรม์นี้คือผู้เอาประกันสามารถชำระเบี้ยเพียงครั้งเดียว แต่ได้รับความคุ้มครองนาน 3 ปี และได้รับเงินคืนทุกปี ในกรณีที่ผู้เอาประกันเสียชีวิต จะได้รับความคุ้มครองสูงสุด 110% ตลอดสัญญา สำหรับผลตอบแทนตลอดสัญญาเท่ากับ 5.25%  และเมื่อครบสัญญาในสิ้นปีกรมธรรม์ที่ 3 จะได้รับเงินคืน 100%  รวมรับเงินคืนตลอดสัญญา 105.25%   
ก่อนหน้านี้ ไทยสมุทรฯ ได้ส่งกรมธรรม์ประเดียวกันนี้ไปแล้ว 3 กรมธรรม์ในช่วงไตรมาสสุดท้าย ประกอบด้วยกรมธรรม์ไทยสมุทร สะสมทรัพย์ 10/4 ควบ PA ซึ่งเป็นกรมธรรม์ที่นำสิทธิประโยชน์ในด้านการคุ้มครองนาน 10 ปีแต่จ่ายเบี้ยเพียง 4 ปี มาเสนอคู่กับ กรมธรรม์คุ้มครองอุบัติเหตุและค่ารักษาพยาบาลซึ่งให้ความคุ้มครองในช่วง 5 ปีแรกของการเอาประกันรับเงินคืน 550% ของทุนประกันเริ่มต้น กรมธรรม์ไทยสมุทรสะสมทรัพย์ 10/2 ซึ่งเป็นกรมธรรม์ที่ชำระเบี้ยเพียง 2 ปี แต่ได้รับความคุ้มครองยาวถึง 10 ปีด้วยผลประโยชน์สูงสุด 246% รับเงินรวมตลอดสัญญา และไทยสมุทร สะสมทรัพย์ 5/2 ซึ่งเป็นกรมธรรม์ที่ชำระเบี้ยเพียง 2 ปี แต่ได้รับความคุ้มครองนาน 5 ปีด้วยผลตอบแทนรับเงินตลอดสัญญา 219%